ગુજરાત પ્રદેશ કોંગ્રેસ સમિતિ માલધારી સેલના ઉપપ્રમુખ રમેશભાઈ રબારીએ જીલ્લા કલેકટરને પાઠવેલા લેખિત આવેદનમાં જણાવ્યું છે કે ગૌચરમાં દબાણો મામલે અગાઉ અનેક વખત ફરિયાદ નિવારણ કાર્યક્રમમાં રજૂઆત કરવા છતાં આજદિન સુધી ગૌચર પરથી દબાણો દુર થયા નથી મોરબી જીલ્લાના ઉંચી માંડલ ગામે ગૌચર સર્વે નં ૬૬ પૈકી ૫ જેનું ક્ષેત્રફળ ૪૦.૯૯૨૫ તેમજ સર્વે નંબર ૪૩ પૈકી ૧ જેનું ક્ષેત્રફળ ૬૦.૧૯૨૩ આ સમગ્ર ગૌચર પર દબાણ યથાવત છે આ  દબાણ અંગે માલધારી દ્વારા વર્ષ ૨૦૧૬ માં ફરિયાદ નિવારણ કાર્યક્રમમાં પ્રશ્ન રજુ થયો હતો તે બાબતે જીલ્લા કલેકટરે ૦૨-૦૭-૧૬ ના રોજ પ્રાંત અધિકારી મોરબીને દબાણ હટાવવા આદેશ કર્યો હતો પરંતુ દબાણ હટયા નથી ટંકારા તાલુકાના લજાઈ ગામે ગૌચર પર દબાણ છે તે દુર કરવા અને જે ગામમાં ગૌચર ના હોય ત્યાં તાત્કાલિક નવું ગૌચર નીમ થાય તેવી માંગ કરી છે અને આ પ્રશ્ન ફરિયાદ નિવારણ કાર્યક્રમમાં પણ રજુ કરાયો છે તેમજ અંતમાં ઉંચી માંડલના રાજકીય પદાધિકારી દ્વારા સરકારી ખરાબા શોપિંગ સેન્ટર અને હોટલનું ગેરકાયદેસર બાંધકામ કરેલ અને કરોડો રુપિયાનું જમીન પર દબાણ કરેલ હોવાનું પણ જણાવ્યું છે.